Hag eñ e vo gouest ar vugale da gomz Brezhoneg er skolioù divyezhek en amzer da zont ? Neo ket sur, eme an UGB (Unvaniezh ar Gelennerien Brezhoneg). Gouest e vint da gompren, ya. Met kaozeal... Se vo un afer all. Ha ne vo ket goulennet muioch diganto, ma vez asantet ar pezh a vez kinniget gant    Deskadurezh Stad. « Diwar a glever, abaoe penn kentañ an hañv, e vo goulennet gant    Deskadurezh Stad ma vo tapet al  live A2e Brezhoneg, gant ar vugale e fin ar CM2, e-barzh ar skolioù divyezhek. Ha sed ar pezh a dalv A2 : je peux avoir des échanges très brefs, même si en général, je ne comprends pas assez pour poursuivre une conversation. Ul live yezh izel eo. Kement-se a dalv sikour ar Brezhoneg da vervel, tamm ha tamm. » Estonet mik hag ankeniet eo Prezidant ar gelennerien brezhonek. « Gant al live A2 e vo echu ar chelenn divyezhek e Breizh. Ne vo ket posupl dar vugale, gant al live-se, mont dur skolaj divyezhek. Re ziaes e vo dezho deskiñ an istor pe ar matematikoù e Brezhoneg. Ret e vije dezho tapout ul live uheloch, B1 pe B2, e fin ar CM2. » 